25
Vildadov poslednji govor: Šta je čovek pred Bogom?
1 A Vildad Sušanin odgovori i reče:
2 Vlast je i strah u Njega,
čini mir na visinama svojim.
3 Vojskama Njegovim ima li broja?
I koga ne obasjava videlo Njegovo?
4 I kako će čovek biti pravedan pred Bogom?
I kako će čist biti rođeni od žene?
5 Gle, ni mesec ne bi sjao,
ni zvezde ne bi bile čiste pred Njim,
6 A kamoli čovek, crv,
i sin čovečji, moljac.