Psalam 82
U govoru Gospod preti nepravednim vlastima.
Psalam Asafov.
1 Bog stade na saboru Božijem,
usred bogova izreče sud:
2 „Dokle ćete suditi nepravo,
i bezbožnicima gledati ko je ko?
3 Sudite ubogome i siroti,
onog koga gone i ništega pravdajte.
4 Izbavljajte ubogoga i ništega,
iz ruke bezbožničke otimajte.
5 Ne poznaše, niti razumeše,
hode po tami;
zadrmaše se zemlji svi temelji.
6 Rekoh: Bogovi ste,
i sinovi Višnjeg svi.
7 Ali ćete kao ljudi pomreti,
i kao svaki knez pašćete.”
8 Ustani, Bože, sudi zemlji;
jer su Tvoji po nasledstvu svi narodi.