Psalam 150
Sve što diše neka hvali Gospoda!
Aliluja.
1 Hvalite Boga u svetinji Njegovoj,
hvalite Ga na tvrđi slave Njegove.
2 Hvalite Ga prema sili Njegovoj,
hvalite Ga prema visokom veličanstvu Njegovom.
3 Hvalite Ga uz glas trubni,
hvalite Ga uz psaltir i gusle.
4 Hvalite Ga s bubnjem i veseljem,
hvalite Ga uz žice i organ.
5 Hvalite Ga uz jasne kimvale,
hvalite Ga uz kimvale gromovne.
6 Sve što diše neka hvali Gospoda!
Aliluja!