Psalam 15
Ko će ostati pred Bogom?
Psalam Davidov.
1 Gospode! Ko može sedeti u senici Tvojoj?
Ko može nastavati na svetoj gori Tvojoj?
2 Ko hodi bez mane,
tvori pravdu,
i govori istinu iz srca svog;
3 Ko ne opada jezikom svojim,
ne čini drugom zlo,
i ne ruži bližnjeg svog;
4 Ko ne gleda onog koga je Bog odbacio,
nego poštuje one koji se boje Gospoda;
ko se kune bližnjemu pa ne poriče;
5 Ko ne daje srebro svoje na dobit,
i ne prima mito na pravoga.
Ko ovako radi, neće posrnuti doveka.