Psalam 110
Hristos večni car i prvosveštenik.
Davidov psalam.
1 Reče Gospod Gospodu mom:
Sedi meni s desne strane,
dok položim neprijatelje Tvoje
za podnožje nogama Tvojim.
2 Skiptar sile daje ti Gospod sa Siona:
vladaj sred neprijatelja svojih.
3 U dan rata Tvog
narod je Tvoj gotov u svetoj krasoti.
Kao rosa zori iz utrobe,
takva je u Tebe mladost Tvoja.
4 Gospod se zakleo,
i neće se pokajati:
ti si sveštenik doveka po redu Melhisedekovom.
5 Gospod je tebi s desne strane.
Pobiće u dan gneva svog careve;
6 Sudiće narodima, napuniće zemlju trupova;
satrće glavu na zemlji širokoj.
7 Iz potoka će na putu piti,
i zato će podignuti glavu.